
				387/2021 EBAZPENA, apirilaren 6koa, Donostialdeko Erakunde Sanitario Integratuko zuzendari-gerentearena, zeinaren bidez Aitziber Mitxelena Enbil andrea Administrazio Taldeko buru izendatu den (Kirurgiako itxarote-zerrenda), izendapen aske bidez, Osakidetza-Euskal osasun zerbitzuko Donostialdeko Eradunde Sanitario Integratuan.

				120/2021 Ebazpenaren bidez, Osakidetzako Donostialdeko ESIan Administrazio Taldeko Buru lanpostu bat (Kirurgiako itxarote-zerrenda) izendapen aske bidez betetzeko deialdia argiratu zen.

				Batzordeak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, eta Aitziber Mitxelena Enbil andreak dituen ezagutza akademiko eta profesionalak kontuan hartuta, zera erabaki da hura izendatzea, izendapen aske bidez, Administrazio Taldeko Buru (Kirurgiako itxarote-zerrenda), Osakidetzako Donostialdeko ESIan.

				Beraz bat etorriz Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunarekin, Osakidetzaren lanpostu funtzionalak arautzen dituen uztailaren 19ko 186/2005 Dekretuarekin eta azaroaren 11ko 255/1997 Dekretuarekin

				EBAZTEN DUT:

				Lehenengoa.– Aitziber Mitxelena Enbil andrea izendatzea, Osakidetzako Donostialdeko ESIko Administrazio Taldeko Buru (Kirurgiako itxarote-zerrenda).

				Bigarrena.– Izendapen honek 2021eko apirilaren 19tik aurrera izango ditu ondorioak.

				Hirugarrena.– Izendapenak egin dituen organoak edozein unetan kargugabetu ditzake, bere eskumen-ahalez, izendapen askeko sistemaren bidez izendatu dituen langileak. Kargutik kentzeak edo mugiarazteak zera eragingo du: langilea beste postu funtzional batera lekualdatuko dela, baina, edonola ere, interesdunak duen kategoriari dagozkion baldintzei eutsiko diela. Hain zuzen, antzeko ezaugarriak dituen lanpostu bati atxikiko zaio eta, ahal dela, izendapena jaso aurretik bera zegoen antolakuntza eta lurraldetasun-baldintza berberetan. Atxikipen horrek, hain zuzen, kargugabetze-dataren hurrengo egunetik aurrera izango ditu ondorioak, eta lanpostua betetzeko eskatzen diren betekizun eta baldintza guztiak bete beharko ditu.

				Laugarrena.– Interesdunari eta Donostialdeko ESIari Ebazpen honen berri ematea.

				Bosgarrena.– Ebazpen honen aurka gora jotzeko errekurtsoa aurkez dakioke Osakidetzako zuzendari nagusiari. Horretarako, hilabeteko epea izango da, Ebazpena Euskal Herriko Agintaritzaren Aldizkarian argitaratu eta hurrengo egunetik aurrera.

				Donostia, 2021eko apirilaren 6a.

				Donostialdeko ESIko zuzendari-gerentea.

				EB (53/2019 Ebazpena, urtarrilaren 24koa).

				Langileen zuzendaria,

				ESTHER LITAGO SOLA.

